Werk by Kusile-kragstasie opgeskort ná hyskraan-ongeluk | Maroela Media
Een persoon is by die Kusile-kragstasie in Mpumalanga dood toe 'n hyskraan Maandagmiddag op die perseel ineengestort het.
"Ons kan bevestig daar was 'n noodlottige voorval," het Eskom gesê. "Een persoon is dood. Twee ander werknemers is beseer. Eskom het gesê die beseerde werkers ontvang mediese behandeling.
Daar is nie dadelik verdere inligting oor die voorval beskikbaar nie. Die voorval word ondersoek.
Konstruksiewerk by dié kragstasie is tydelik opgeskort.
Die Kusile-kragstasie is 'n steenkoolaanleg wat in aanbou is. Dit is ongeveer 15 km noord van die bestaande Kendal-kragstasie naby Witbank, Mpumalanga, geleë.
Die parlementêre portefeuljekomitee oor openbare ondernemings en energie sal na verwagting 'n inspeksie by die kragstasie doen.
Volgens Khulu Pasiwe, woordvoerder van Eskom, sal die eerste eenheid van die Kusile-kragstasie na verwagting in die eerste helfte van 2017 krag aan die netwerk verskaf. Die laaste eenheid sal in 2021 afgehandel wees. "Meer as 80% van die werk is reeds op Eenheid 1 afgehandel," het hy gesê. "Ongeveer 60% van die algehele projek is reeds gedoen."
Mobiele hyskraan het omgeslaan, nie inmekaar getuimel nie.
Die werkers by Medupi moet eintlik ook nou staak, ingeval 'n ding of twee omdonder
Eintlik is dit 'n konstruksie probleem, so alle projekte waar mobiele hyskrane gebruik word moet hulle hyskraan planne hersien en kyk of alles wel reg is soos dit vereis word. Jy kan maar net dink, die goed gebeur waneer daar kortpat gevat word, want riglyne "vertraag" produksie.
Koos Petoors · 3 jaar gelede
Kan iemand se wanneer die onderskeie kragstgasies begin bou is?
Wil graag weet.
Ek het die foto's gesien. Die kraan het vir seker nie ineengestort nie. Hy's oorlaai (te veel gewig)